钦定古今图书集成/方舆汇编/边裔典/第101卷 > 《服饰》
## 钦定古今图书集成/方舆汇编/边裔典/第101卷 > 《服饰》

自国主以下男女，皆椎髻袒裼，止以布围腰，出入则
加以大布一条，缠于小布之上。布甚有等级，国主所
缠之布，有直金三四两者，极其华丽精美。其国中虽
自织布，暹罗及《占城》皆有来者，往往以来自西洋者
为上，以其精巧而细样，故人惟国主可缠纯花布，头
戴金冠子，如金刚头上所戴者。或有时不戴冠，但以
“线穿香花，如茉莉之类，周匝于髻间。顶上戴大珍珠
三斤许，手足及诸指上皆带金镯，指环上皆嵌猫儿
眼睛石。其下跣足，足下及手掌，皆以红药染赤色，出
则手持金剑。”百姓间惟妇女可染手足掌，男手不敢
也。大臣国戚可缠疏花布，惟宫人可缠两头花布，百
姓间妇女可缠之。若新唐人虽缠两头花布，人亦不
敢罪之，以其“暗《丁八杀》”故也。《暗丁八杀》，以其不识体
例也。〈按顶上戴珍珠三斤许此斤字似讹然外国又未可以理度也姑从原本〉